[{"text_idx": "#000001", "text": "Websailen nazioarteko lehiaketako kartelak Netflixen \u00abStranger Things\u00bb sail arrakastatsuaren atmosfera mehatxagarria dakar aurten, baita haren kredituetako tipografia ere\nDuffer anaien saileko giro ilun eta kezkagarrian, hiru dantzari ageri dira udal bizikleta elektrikoetan; Bilborockeko fatxadaren parean daude, SERIESLANDen egoitza nagusian\nLehenengo jaialditik, lehiaketako posterra beti inspiratu izan da sail edo film arrakastatsuetan, hala nola \u00abGame of Thrones\u00bb (Tronuen dema), \u00abStar Wars\u00bb (Izarretako gerra), \u00abHomeland\u00bb, \u00abFriends\u00bb (Lagunak) eta \u00abBack to the Future\u00bb (Atzera etorkizunera)"}, {"text_idx": "#000002", "text": "Bilbo, 2020ko urriaren 5a.- SERIESLAND Bilboko Nazioarteko Websailen Seigarren Jaialdiak \u00abgauza arraroak\u00bb dakartza Bizkaiko hiriburura, edo behintzat hori dakarrela ematen du hura iragartzen duen kartelari erreparatuta; izan ere, ikus-entzuleen marka guztiak puskatu dituen Netflixen sail batean dago inspiratua: \u201cStranger Things\u201d. Duffer anaien sailak nahasian dakartza beldurra eta naturaz gaindiko 80ko hamarkadako thrillerra, eta hura izan da aurten erreferentzia Bilboko lehiaketako posterrean; lehen urtetik hasita, beti omendu izan du zinemako edo telebistako klasikoren bat."}, {"text_idx": "#000003", "text": "Neska anonimo bat, baserritar jantziarekin (buruzapi gorria, alkandora zuria, gerruntzea, gona gorria eta mantak beltza); hura izan da SERIESLANDen hirugarren jaialditik hona kartel iragarleko protagonista. Behin baino gehiagotan, dantzari klasikoekin lagunduta agertu izan da; dantzariok zuri-zuri ageri dira, eta txapela eta gerriko gorriekin. Hirurak udal bizikleta elektrikoetan daude, eta giro ilun eta kezkagarri batek inguratzen ditu, Bilborockeko fatxadaren aurrean, zeina modu bitxian kokatua baitago Omako baso margotuko arbolen ondoan. Hiru bizikleten aurrealdeko argiek 20ko hamarkadako telebista bat argiztatzen dute, pantailan jaialdiko logotipoa ageri duena."}, {"text_idx": "#000004", "text": "Bai karteleko irudiak eta bai tipografiak erreferentzia egiten diote azken urteetan arrakasta gehien izan duten telesailetako bati, zeinak ikus-entzueko marka guztiak puskatu baititu Netflixen. Ross eta Matt Duffer anaiek sortua da \u00abStranger Things\u00bb, eta bertan, sailkatzea ezinezkoa den koktel bat dator nahasian, suspentsea eta beldur paranormala, nerabe talde bat duelarik protagonista; sail horrek inspirazio iturri nagusi gisa izan ditu Steven Spileberg eta John Carpenter zinemagileak eta Stephen Kingen nobelak."}, {"text_idx": "#000005", "text": "Hala, \u00abStranger Things\u00bb sailak txanda hartu die \u00abTronuen dema\u00bb-ri, \u00abIzarretako gerra\u00bb-ri, \u00abHomeland\u00bb-i, \u00abFriends\u00bb-i eta \u00abAtzera etorkizunera\u00bb-ri; film horiek omendu baitzituzten websailen nazioarteko jaialdi honen aurreko urteetako karteletan."}, {"text_idx": "#000006", "text": "SERIESLANDen lehen bost urteetako kartelak; lehen bi urteetan Bilbo Web Fest zuen izena."}, {"text_idx": "#000007", "text": "SERIESLAND urriaren 19tik 23ra izango da aurrez aurreko formatuan, eta Bilborock aretoa izango du egoitzan nagusia oraingoan ere; horrez gain, Bizkaia Aretora joko du programatuta dauden 30 jarduera pasa horietako batzuk gauzatzeko. Jaialdi honetan, lau kontinentetako eta 22 herrialdetako 92 websail emango dira, eta aukera izango da urriaren 15etik 25era websailak sarean doan ikusteko, bai eta jarduerei streaming bidez jarraitzeko ere. Lehiaketaren atalari dagokionez, ohikoa den bezala, jarduera paralelo ugari izango da: proiekzioak, mahai-inguruak, ponentziak, elkarrizketak eta DIMA plataforma digitala, zeina saiatzen baita sortzaileak, ekoizleak eta banatzaileak sail digitalekin konektatzen."}, {"text_idx": "#000008", "text": "Koronabirusaren pandemiaren ondorioz pairatzen dugun osasun krisia dela eta, lehiaketak prebentzio neurri guztiak hartu ditu, bertaratuen eta gonbidatuen segurtasuna bermatzeko; hortaz, publikora irekitako jarduera guztietan ezingo da gainditu jende kopuru jakin bat."}, {"text_idx": "#000010", "text": "Para compartir esta historia, elija cualquier plataforma"}, {"text_idx": "#000013", "text": "E\u0301xito de la fase inicial de H2Sarea, el primer test de inyeccio\u0301n de hidro\u0301geno en gasoductos"}, {"text_idx": "#000014", "text": "Europa se refuerza para asegurar el suministro de gas"}]